b'\n_START_ARTICLE_\nPentodon idiota\n_START_SECTION_\nUtseende\n_START_PARAGRAPH_\nEn middelsstor (ca. 20 millimeter), tettbygd, hvelvet, halvmatt, brunsvart hornbille. Den mangler horn og kan minne sterkt om en tordivel (Geotrupidae). Kroppen er kraftig og ganske tett punktert. "Snuten" (clypeus) har to sm\xc3\xa5 tenner, arten har \xc3\xa9n kn\xc3\xb8l i pannen.\n_START_SECTION_\nLevevis\n_START_PARAGRAPH_\nDe lever i forholdsvis t\xc3\xb8rre biotoper, som steppe og \xc3\xb8rkener.\n_START_SECTION_\nUtbredelse\n_START_PARAGRAPH_\nArten er vidt utbredt i middelhavsomr\xc3\xa5det (men mangler i det s\xc3\xb8rvestlige Europa) og videre \xc3\xb8stover gjennom Midt\xc3\xb8sten og Sentral-Asia til Karakoram-fjellene. I Europa g\xc3\xa5r den nord til Tsjekkia.'